കണ്ണമംഗലം പാടത്ത് ഏക്കറു കണക്കിന് കൃഷി വെള്ളത്തിനടിയിലായി വേങ്ങര: രണ്ടു ദിവസമായി തിമര്ത്തു പെയ്ത മഴയില് കുത്തിയൊലിച്ചു പോയത് കര്ഷകരുടെ സ്വപ്നങ്ങള്. കണ്ണമംഗലം വയലില് പരന്നൊഴുകിയ വെള്ളം റോഡിനോളം ഉയര്ന്നു. ഏക്കറു കണക്കിന് കൃഷിയാണ് വെള്ളത്തിനടിയിലായത്.അഞ്ചു മാസം പ്രായമായ കപ്പ, മൂന്ന് മാസം മുമ്ബ് വിതച്ച നെല്കൃഷി, വാഴ, ചേന, ചേമ്ബ്, മഞ്ഞള് തുടങ്ങി വിവിധയിനം കാര്ഷിക വിളകളാണ് വെള്ളത്തിലായത്. രണ്ടു മാസത്തിനകം പറിച്ചെടുക്കേണ്ട കപ്പ വെള്ളത്തിനടിയില് കിടന്ന് ഒന്നിനും പറ്റാതാവുമെന്ന് കര്ഷകര് വിലപിക്കുന്നു. തുലാം മാസത്തില് കതിരു വരേണ്ട നെല്കൃഷിയാവട്ടെ വൈക്കോലിന് പോലും പറ്റാത്ത വിധത്തില് നാശമാവുമെന്ന് എടക്കാപ്പറമ്ബിലെ കര്ഷകനായ ഓട്ടുപാറയില് അബൂബക്കര് പറയുന്നു. രണ്ടു ദിവസമായി പെയ്ത മഴക്ക് ഒരല്പ്പം ശമനമുണ്ടെങ്കിലും വയലില് ഉയര്ന്ന വെള്ളം ചൊവ്വാഴ്ച വൈകുന്നേരവും താഴ്ന്നിട്ടില്ല.